Wi Erik van Godes gnaden to Dennemarken, Sweden, Norweghen unde der Ghoten koningh, hertoghe to Pomeren, bekennen vor alsweme unde sunderghen vor jw, unsem leven rade van Dennemarken, – – – – – – unde jw, erliken steden sendeboden – – – – – so is dit unse schelinge unde tosprake to den Sweden: – – – – – – – – – – – – – – – – – – – (7.) Item Erik Puk hadde wi sunderghen belent, deme antwarde wi unse slot Castelholm up slotloven, dat he (dat he) dat vort scholde antwarden Karle Bunden, wan he queme van unser weghen. Do he quam unde eschede dat slot, do grep he ene unde sine denre unde worp se in de torne up deme sulven slote, unde nam en wat se hadden. Mit sodaner ere heft he noch datsulve slot unde wan uns unse slot Telghe aff. Hiir beghere wi rechtes umme. – – – – – – – – – – – – – – – – – – – (9.) Item bynnen dessen vrede to Wastene begrepen sint uns bestallet unse slotes Axelwalde unde Elvesborch unde is grot schade schen an doden unde an wundeden luden, unde ok, als men secht, is uns ok affghewunnen unse slot Raseborch, dar wi ok rechtes vor begheren. – – – – – – – – – – – – – – – – – – – – –